經數: 一八三二

經名: 成唯識論了義燈卷第二本

頁數: 六八一

上	欄

別. 後識生時無我法答今分約別解. 我

法五八可得無. 由他染熏成. 識生似我法

問執心有分別. 由彼故有似我法. 無執無

分別. 非一切時似我法答地上菩薩獨作

生觀. 七法執行. 故心起時□有我法問有

漏位有執. 漏位似我法. 無漏位無執. 起無

似我法答前依執說. 分別熏習. 後似二

生. 執爲我法不依無漏. 無漏之心雖有

二現. 不執我法. 但隨假說問執位分別

有似二生. 無漏不執應無相見答心二

緣起. 故有相見. 不由於執方見相生

論. 境依內識唯世俗識是假境依亦勝義者.

有四解. 一云. 有無對. 遍計虛妄. 唯世俗有.

依他是緣生. 境依亦勝義. 二相見對. 相分是

假依見起. 假境依識唯俗有. 見分是實能

起相. 是假境依勝義有. 第三勝劣對. 世間世

俗唯世俗有. 後三形前亦勝義有. 第四凡聖

對. 凡境唯世俗. 聖境亦勝義. 雖有四解. 此

中文意但依初對問依凡聖緣. 遍計亦應

名勝義諦答許亦無過. 下第八云. 亦可

說爲凡聖智境. 旣爲聖緣亦名勝義. 但不

名有今. 依有無諦攝故爾

成唯識論了義燈卷第一1(終末)

中	欄

成唯識論了義燈卷第二本

淄洲大雲寺沙門惠沼撰

□數論等我中云汝所執我等. □宗立量

及出彼過如疏樞要. 然樞要中與第一量

作有法差別相違因過. 2失解亦有有法自

相相違因過. 執我有法正所諍故. 虛空非我

故量云. 汝所執我. 應非是我. 許無初後

故. 如空3又解. 雖對敵立諍我有無. 猶

無同喩. 故方便顯我常遍等. 若許常遍

卽離識有. 准此卽有有法自相相違之過.

餘皆准思第三中樞要云. 隨身之因隨

一不成. 於同喩空上不有卽不共不定. 常

遍之宗空爲同喩. 甁爲異喩. 隨身造業等

因. 於同異喩二俱非有要集云. 此不共不

定其相難解. 共許虛空體遍常故. 不可難

令以爲異喩彼由不識草甁字. 謂是草

難字. 卽譯樞要難彼虛空還爲異喩. 卽難

樞要云不可將空爲同喩. 復難爲異喩

又二喩不□. 如何說言二俱無. 故應云

此是喩中能立不成. 以此爲定此不曾

思. 不知字錯故枉□勞又云. 或可. 虛空

同喩. 餘色等法以爲異喩. 隨身作受因. 異品

有非有. 故成相違今謂不爾. 若望數論.

應云隨處受苦樂. 不得言作業. 他宗不

許故. 除我已外餘非受苦樂. 若勝論師唯

我造業及受苦樂. 色等亦非. 如何說是異

有非有又云. 前樞要說有法差別. 雖是一

下	欄

師. 若依別師所說稍異. 謂若法有法言顯

宗者. 俱名自相. 意許宗中相通餘法名法

差別. 唯在一法不通餘法者. 名有法差

別. 且如護法對難陀等. 許欲成第八用

第七識爲俱有依. 而不言顯第七爲依. 方

便立云. 阿賴耶識必有俱生別依. 是識性故.

猶如六識. 此因是有法差別. 差別量云. 阿賴

耶識應不受熏持. 以識性故. 猶如第

六. 受熏持種唯在第八. 故是有法差別

今謂不爾. 且作有緣性量. 是有法差別. 爲

唯取作有有緣性爲差別. 爲亦取非有有

緣性爲差別. 若亦取非有有緣性爲差別.

非有有緣性不唯有法上. 若唯取作有有緣

性爲差別. 差別於誰. 誰爲相違又作

非有有緣性. 亦非言顯. 何非差別. 若云取

所差別唯在一法. 如眞他用. 亦唯一法. 應

非法差別又如數論立思是我. 我是言

顯. 名爲自相. 受果我不受果我. 意中所

許. 此名有法差別. 爲法差別耶. 若云法差

別. 相不通餘. 若云有法差別. 卽現在法上.

復不得云數論唯得立我爲思. 不得立

思爲我. 無別所以. 又理門云. 觀彼所立

立法有法非德有德此意卽許諸法自

性又與差別. 隨所立者名法有法. 非定自

性□名有法. 諸法差別□名爲法. 又六識喩

亦違自相. 非賴耶故. 應是違二. 不唯差

別又云. 如大乘師對小乘師. 意許欲立

第七識故. 而不言顯有第七識. 方便立云.

極成意識. 必有俱生增上別依.  極成六識隨

經數: 一八三二

經名: 成唯識論了義燈卷第二本

頁數: 六八二

上	欄

一攝故. 猶如五識. 此因是法差別相違. 相違

量云. 極成意識. 不用第七爲俱有別依. 極

成六識隨一攝故. 如五識. 不以第七爲別

依. 通第八故. 是法差別若准因明爲他

用難. 此亦不成. 應云以非第七識爲俱有

別依. 眼等五根非第七識故. 若云不用第

七識爲俱有別依. 但遮非表. 無有別法

與七相違. 與誰爲因. 熟思方解

破我中. 云執我常遍. 量同虛空. 應不隨

身受苦樂等. 此若共量. 宗因俱有隨一不

成佛法不許有我常遍. 若佛法自比量. 宗

有自違. 因有自隨一不成. 亦有自所依不

成. 虛空無體. 無俱不成. 取虛空無爲依如

可爾. 今是他量. 就破他故. 簡過如疏

西明云. 破勝論我中. 云應無動轉自問

云. 彼宗許我亦無動轉. 今成無轉豈不相

符. 解云. 有二說. 一云體用俱無動轉. 二云

用有動轉. 是故前量有二義. 一若依初說.

論主將破先定他比量. 謂汝宗我體及用應

無動轉. 體常遍故. 如虛空今謂不然.

彼計體用俱無動轉. 何須量立. 此乃徒施.

以彼自許. 只可但定於宗. 無勞立量二

若依用動轉者. 是釋論主述彼宗量顯彼

自違. 量云. 汝執我用應無動轉. 體常遍故.

如空此亦不爾. 以常遍爲因. 應有兩

俱不成. 彼旣許用動體不動. 卽許體常遍

用非常遍. 准下論云用不離體用應常

有. 故知彼許用有動轉非常非遍. 故常遍

因於用非有. 如何以體常遍爲因違彼計

中	欄

耶. 若應如論立. 應云汝之我用亦應常遍.

不離體故. 猶如於體. 何得用彼常遍爲

因. 故應依本疏主所明. 正此論云汝所執

我應不隨身能造諸業. 汝許無動轉故.

如太虛空以此文中有三比量. 因有三

故. 一常二遍三無動轉. 文言如何意是不

義. 上說應字. 合在如何二字之上. 文言便

故在因上安. 所以不次. 不得本意餘浪釋

之亦如因明論文. 云此中宗者. 謂極成有

法極成能別差別性故. 隨自樂爲所成立

性. 是名爲宗. 後文軌法師輒改論文云差

別爲性. 爲之言作. 言以差別爲宗體性. 若

爾前標此中宗者. 釋云差別爲性卽顯宗

訖. 何須更說是名爲宗. 文言煩重. 元本論

云差別性故有其二義. 何以故. 以差別故

宗體. 隨自下簡過. 今言故者. 意簡古師以

有法及法俱名爲宗. 今簡古師義. 以差別

性故. 互相乖反是其宗體. 若言爲性無簡

古失二云古師宗過有五. 今陳那菩薩更

加後四. 以極成有法及法俱極成. 可爲宗

依. 以差別性是宗體故. 依彼有法及法上

立是名爲宗. 方始結之

又所執我爲一爲異. 若言異者其體應相

雜. 要集□量云. 天授眞我. 與祠授我體應

湘雜. 更相遍故. 如祠授我今謂. 此說理

亦稍難. 彼許祠授我體相雜. 天授應然. 有

相符過. 不許相雜. 喩闕所立. 何成比量

西明云. 因云更相遍故. 無有過失. 天授祠

授二人我. 皆有與他更遍義故. 如所作性

下	欄

因集云. 有說常遍爲因. 必望二法方名

更遍者此亦非理. 違論文故有解一我

相似義說更遍此亦非理. 一體不可說

更遍故. 違道理故集云. 有釋爲正. 以天

授等我卽與他我更相遍義. 如所作因必

望能作. 雖不顯唯舌等緣. 而所作因成

今謂不爾. 何者若云天授等我. 卽有與他

更相遍義. 卽有與他相雜. 以不. 若云相雜

相符之過. 若不相雜喩闕所立. 喩卽不成.

本疏意云. 祠授我常遍. 而體是一. 故立量

云. 天授我與祠授我. 是有法. 應體成一. 是

法. 以常遍故. 因如祠授1我. 祠授我一. 復

是常遍. 喩具二立得成比量. 此得論意. 智

者當信. 餘皆不審又如前量云. 且如餘

祠授等. 於天授作諸業時亦應作業. 我是

一故. 如天授等. 餘人不解此之比量. 謂將

餘祠授等於天授作業時總爲有法. 便卽

難云. 如何復取有法爲喩. 由不解意. 意

云. 如餘祠授. 是有法. 於他天授作業之時

亦作業. 是法. 標擧天授作業之時. 祠授

亦應作業. 以我體一. 若不言於天授作

業時亦應作業. 天授未作破僧等業. 可

令祠授等亦作破僧業. 卽同喩無所立. 爲

簡此過. 云於天授作業之時亦應作業.

喩具二立

問外人依同處不相離色作不定失. 立量

云. 我所執我體定非是一. 許更相遍故. 如

汝大乘同處不相離色. 此有何過. 答此量有

二過. 一有有法自相相違因過. 我亦所諍.

經數: 一八三二

經名: 成唯識論了義燈卷第二本

頁數: 六八三

上	欄

同處不相離色體非我故. 此更相遍因. 以同

處色爲同法故. 卽是唯於我異喩轉. 更無

遍是我同喩故. 二有有法差別相違因過.

有法之我. 正是言顯. 假我實我. 卽湜意許. 有

法差別. 以大乘宗同處不相離色. 卽是假我.

復更相遍. 喩具二立. 更無實我. 更遍同喩.

故立量云. 汝所執我. 應是假我非實我. 許

更遍故. 如同處不相離色要集云. 三藏

有三說. 一云同處不相離. 瑜伽論隨經部

轉門. 非大乘正義. 二云亦大乘正義. 然識

所變是假非實. 皆不離心故得涉入. 不同

彼宗眼等實有不相涉入. 三云七物別類同

處不雜. 我類無別同處應雜. 三藏意存第

二. 集云. 今尋初釋有他不定. 依第二釋.

雖識變假. 七非成一故亦不定. 依第三釋.

外器類同一處不雜成一故亦不定. 故今因

云同類無增減更相遍故. 無不定失. 同類

簡七物. 無增減簡外器. 外器有增減. 我

卽不爾或可. 因云天授祠授二我隨一攝

更相遍故. 亦無不定今謂此釋不稱正

理. 添足論文. 本疏云應言常遍. 卽難云

有違論失. 今加五字豈不爲過又云.

或可. 云二我隨一攝更相遍故亦加論

文. 又二解中同喩皆闕所立法故. 過如前

顯. 又有比量相違決定因過. 應依本疏

問□後三類所計我中. 瑜伽六十1四等總

有四類. 然但前二不攝第三若爾何故

彼論說云依我分別計爲有者. 皆攝在此

四種計中. 除此更無. 如何不收答彼據

中	欄

我執自性不越彼四. 今據情解妄謂爲我

故□破之. 實是法執問若爾如何下生空

斷答彼文總說非別別屬. 文總意別. 斯文

大例. 又樞要中更有一解. 如彼不錄

西明云. 第一卽蘊者. 是殊徵伽外道. 彼計諸

蘊皆有蘊性. 如內宗說一切諸法以如爲

性. 彼計蘊性以爲實我. 卽當大婆沙所說

二十句薩迦耶見今謂此解理稍難詳. 二

十句身見等執. 卽色等五蘊爲我. 彼執色

性. 云何言卽二十句耶. 今且解者. 雖俱卽

蘊而執有別. 一執色等卽爲其我. 一執色

性以爲其我. 性雖非卽色然是蘊收. 以蘊

性故. 或執蘊性非卽蘊攝. 如大乘如雖諸

蘊性非是蘊攝. 應是第二異蘊而住蘊中

句收或執蘊性. 性者體. 執此蘊體卽是

其我. 以他不立有五蘊故. 言五蘊者佛

法談故. 更□婆沙

西明又云. 後三之中何故唯三而無亦卽亦

離. 解云非卽非離卽是亦卽非離. 故不別說.

其義如何. 若表卽離成第三句. 若遮卽離

成第四句. 謂卽故非離. 離故非卽. 故顯揚

婆沙等皆作是說. 第三四句由義有異而

體無別. 然此第三與第四句. 或有同體. 或

有異體. 隨所應知今謂未必皆爲四句.

如說邊見但有斷常不立四句. 思非思量

等句皆然. 何故此我獨□四句. 又復計我

據有體說. 第三四句旣無別體. 故無此

計

西明又云. 三與四句展轉相攝. 此論第三卽

下	欄

彼前二. 所以者何. 以非卽故當彼離蘊. 以

非離故當彼卽蘊. 故此論云許依蘊立. 若

不爾者. 便違瑜伽一切計我不過四種

今謂不爾. 若准此釋. 但只第三一類計我.

卽攝瑜伽四種之計. 何得說言或三或四.

又卽前二. 論何別說以爲第三. 設此煩辨

有何所益. 故應依取本疏樞要說之爲

正

要集云. 有解瑜伽四計唯分別. 此中第三俱

生收. 任運我執不計卽離. 故下具說二見

依蘊. 不緣我生. 若□計破不通二執. 不

應通示二執緣蘊. 集云. 今謂瑜伽唯說分

別. 此論通二. 此義可爾. 此論第三如何得

知唯是俱生而無分別. 唯內非外. 三藏傳

說. 犢子計我似犢子外道計. 旣爾如何不

破外道分別唯彼小乘俱生. 又彼犢子□

談未得聖時計者. 如何不2計異生身中

起分別見. 由此第三通□通破分別俱生.

於理爲勝今謂不爾. 若唯分別可順論

文. 彼立五藏我在第五不可說藏. 豈俱生

見作是計耶. 又不得言犢子部計□談昔

計非據現計理亦不爾. 宗輪論中現□彼

等同計我故. 正量部等本非外道亦計我

故. 又俱舍二十九引經爲難犢子部云. 經

說起我見墮惡見趣同諸外道. 乃至廣說.

彼部通云. 此經非量. 於我部中曾不誦故

若爾無學如何更起我執見耶答如前

解. 或可. 得言唯有學凡作如是計. 文無

簡故

經數: 一八三二

經名: 成唯識論了義燈卷第二本

頁數: 六八四

上	欄

破俱非我量中. 疏云若破俱句他宗亦說

我非俱句. 犯相符過. 又無同喩. 此意他立

非卽離我. 亦不得說爲我非我俱句. 以不

可說故. 如大乘說眞如之體非亦有亦無

俱句所攝等. 今若破他云應不可說爲我

非我. 故犯相符. 又無同喩. 如龜毛等雖不

得說爲我. 得說爲非我故非同喩. 有爲

無爲爲喩亦爾. 又若雙取我非我爲法. 有

無爲中隨擧一法亦得爲喩. 何須雙擧爲

無爲耶今助解云. 彼意雖不得說爲我

非我. 然許我在不可說藏. 不可說藏中我不

得說爲我非我今難. 欲令旣不可說

爲我非我. 亦應不得說有不可爲我非

我聚我在聚義中. 何以故. 如有爲無爲. 汝

我不得說作有爲無爲. 卽不說有不可

說有爲無爲. 爲不可說藏. 汝我旣不得說

作我非我. 如何卽立有不可說我非我聚

爲不可說藏. 故擧有無爲以爲同喩. 又亦

應雖不可說爲我非我然許執爲我. 亦

應不可說作爲無爲執作爲無爲. 然疏意

云. 彼宗計我雖不說作我非我常無常爲

無爲. 然執爲我. 故云且以我非我爲例. 不

說所餘. 量云汝所執我應不可說是我

者據本執說. 雖不得說爲我非我. 然執作

我. 故今偏破. 又量云汝所執我於我非我

聚義亦應不可說等者. 應立量云. 汝我

於. 我非我聚應不得說在彼中. 以不可

說故. 因. 如有爲無爲. 此意云. 不可說者.

不是離言故不可說. 但取於我上不可說

中	欄

作爲無爲我非我之不可說以爲因. 如有

爲無爲是喩. 此意取我上不可說作爲無

爲之義爲喩. 不取別爲無爲體以爲同

喩. 此意總說. 不得說在我非我聚義中. 如

不得說在爲無爲中. 以不可說故. 不取

其體. 不爾我是有法. 更有何法名爲我非

我聚. 故1此量云

西明要集俱取樞要所非量爲正. 所非量

者量云. 汝所執我. 不應說是我我非他我.

許不可說故. 如有爲無爲. 以之爲正且

西明云. 汝所說我. 應不可說是自我非他

我. 不可說有爲無爲故. 猶如空華. 如樞

要非不取爲正. 又彼本計雖執有我. 不

得說爲我非我. 攝在不可說藏. 若言說爲

自我非他. 何名不可說. 若云不可說作有

爲無爲故在不可說. 彼有爲法亦不可說

作無爲及我. 應在不可說藏要集云. 云

自我非他我. 但破一師一我非謂一切

若爾何者外道計我是他我者. 數論受果

我是自非他. 勝論計作受我皆爾. 說三藏

量云自我非他我者是餘人立. 三藏□他

非自正釋. 論文旣云又旣不可說有爲無

爲. 亦應不可說是我非我. 此是擧喩. 不

取爲因. 若取爲因. 云何言亦應不可說

爲是我非我. 言亦亦誰. 故本疏正

問大般若中亦說五藏. 謂三世爲三. 有爲爲

一名有爲藏. 無爲爲一亦名不可說藏. 與

此何別答論有別准可知

論云. 又諸我見不緣實我等. 要集云. 廣百論

下	欄

立量云. 我見決定不緣實我. 男女等相所

雜□故. 如緣身等起男等相所雜□心.

又我見不緣實我. 有所緣故. 如餘心等. 又

我見境非是實我. 男等相心之所緣故. 猶如

身等. 由此故知. 一切我見皆無實我以爲

境界. 唯緣虛妄身等爲境. 隨自妄想覺惠

生故. 如緣闇繩顚倒蛇解承本釋云. 又

諸我見不緣實我者. 此非作我解之我見.

若約我見不緣. 卽相扶之失. 今云不緣者.

約緣我之見是其染惠. 約此爲見難令不

緣故無相扶

疏云其實亦有非無本質是俱生故. 故此所

言五取蘊等. 皆起影像. 言亦者. 以相分

亦本質. 無有無相計爲我者. 故言起

自心相. 亦有非無本質者. 故言緣五取

蘊

後修道中數數修習方能斷者. 若約伏現於

大乘中又悲智兩增. 又怖不怖煩惱有

別. 又第六識俱生我執. 見非見斷總有五釋.

如樞要辨. 又約總別緣蘊生者. 次第得果

斷之差別亦作五釋一若總若別皆非想

第九品斷. 若爾卽有□斷下失二云總者

非想第九品斷別者地地九品斷. 此過有二.

若總□斷下失. 若別後得不斷惑失三者

□前第二釋亦同前過俱有二失四云

總別地地各各九品別斷. 若爾卽有後得不

斷惑失五云總別各於自地第九品斷. 此

釋爲正. 無前二失. 修斷數不數准知說之

問次第聲聞其義何耶答小乘諸部互

經數: 一八三二

經名: 成唯識論了義燈卷第二本

頁數: 六八五

上	欄

說不同. 且依大乘談小果者. 謂有聲聞

性通利鈍. 於見道前不伏修惑. 唯伏見

惑入見道時. 頓斷三界見道煩惱得預流

果. 於見道中斷卽離蘊所有我見. 三心見

道斷之. 前後如樞要說. 從此見道十六心.

後在修道中. 次第斷其三界九地八十一品

修所斷惑. 如其所應. 得後三果名次第得.

斷迷理事五釋如前. 數斷數修亦准五

說

言細故難斷者. 細有四義. 一品類對. 九品

之中第九品攝. 望餘迷事此同第九. 若自

類言亦有九品. 二分別俱生對. 此任運起故.

三見修對. 此唯修斷故. 四上下道對. 唯上道

斷故名爲細. 數修斷中聲聞緣覺二乘有

殊聲聞之中次第超越復有二別. 前約

次第得果人說若超越人復有三類. 一唯

超初果. 二超初二果. 三超中二果且超

初果者. 謂有聲聞性是利根. 先凡夫時欣

心上生以苦粗等六行世道. 伏於欲界六

識俱生迷事粗惑前之六品. 乃於後時逢緣

□趣心聲聞果. 修七方便以爲加行入見

道時. 一刹那中見修合斷得第二果. 以彼

六品先已伏故見道能斷. 迷理之惑雖先不

伏. 伏彼伴類入見道時亦一時斷. 道斷數

數准之可解二超初二果得第三者. 謂

有聲聞性是利根. 先凡夫時曾以六行. 伏

欲修惑九品迷事. 乃至無所有所九品事惑.

後入見道先已伏者. 及以不伏. 亦與見惑

合一時斷. 修斷數數准可知之問前二

中	欄

類人何故不伏迷理之惑答以彼不解

修理觀故. 迷理之惑不違事觀故不能伏

問何不能伏有頂地惑答以彼細故

無上可欣不爲六行故不能伏. 又彼惑細

不障有學. 故唯斷爾超初二果. 前依正義

傍說不正煩不能□有言相見道斷者不

應正理. 瑜伽但說世出世道斷迷事惑不

除迷理. 復不可說迷理眞見除. 迷事惑相

見斷. 亦不得說相見道後別起道斷. 對法

論說超前二果及次第人. 皆第十六心建

立聖果不別起道. 又瑜伽五十七云. 問未

知欲知根誰所依處. 答證得初促二第三沙

門果之所依處. 問已知根誰所依處. 答乃至

金剛喩定無學沙門果證之所依處故第十

六心得初三果又五十七云. 問幾根得預

流果. 答或一或八. 幾得第二. 或二或九得

一來果. 問幾根得不還果. 答或十一或二. 初

果或一. 謂未知當知根. 或八加信等五及

意捨根. 此依決定次第人說. 一來或二或

九. 依超越者如初果說. 次第者卽已知根.

二隨一得. 不定二得. 故云或二九. 信等七

定. 未知等二隨一不定. 容九根得. 非定九

俱. 猶不定故置此或言. 已依初近分故但

捨根問幾根得不還果答或十一或二.

超越人如初果說. 次第人依已知根. 二隨

一得故云或二. 或十一者. 於前九上加其

喜樂. 隨應所依靜慮入見. 初禪近分及第

四定卽是依捨. 初二根本喜. 第三卽樂. 三受

隨一故云或十一. 非三受俱或可. 三受隨

下	欄

一. 加命根一. 女男隨一. 故成十一. 若加喜

樂三受不俱何成十一. 前解爲正有解

八者除未知根加命. 九者更加喜. 十一加

樂憂此釋不正. 五十七初果文內云. 憂

根雖道所依非道攝故此中不取. 不還果

中又云憂根道理如前應知. 故不取憂. 依

初根本次第亦入. 依上三禪唯超果入

問幾根得阿羅漢果答或一或十者. 一謂

已知根. 十謂十一中除未知當知根. 此說能

得. 非說已得. 故除具知. 餘廣破斥徒設煩

辭超中二果得第四者. 謂有聲聞性是

利根. 先於凡時不伏修惑. 於七方便但

伏見惑入見道時. 斷其三界見道惑盡得

初果已更未斷修. 由意樂力有堪能故.

依初近分已未得根本. 故總相三界六識

修惑九地之中束爲九品. 如欲初品乃至有

頂初品之惑合爲一品. 餘八准此. 若第六識

迷理細惑. 地地之中雖各九品. 今幷第七識

俱煩惱總爲一品. 與第九品迷事之惑同

時頓斷成阿羅漢. 道斷數數准亦可知問

旣爲九品斷欲六品修惑之時. 何不得第

二果. 斷欲九品何不得第三答欲六斷

時幷上二界各斷六品故. 復不息心未出

觀故不得第二. 斷欲九品時. 幷有頂惑亦

皆斷盡. 卽得第四故不取中二問爲唯

初果人未進斷惑得超中二. 爲斷餘品亦

能超耶答准對法論引指端經. 唯未斷

餘能辨聖旨不說餘能. 由得果已有勝

堪能. 若少進斷卽非此類. 無勝能故

經數: 一八三二

經名: 成唯識論了義燈卷第二本

頁數: 六八六

上	欄

獨覺之人有二類別. 一麟角喩. 一三千界唯

獨一出故. 此是利根. 先凡位時六行伏彼無

所有已下惑. 百劫練根入見道時. 八地已下

伏彼類故. 與見惑同時斷. 出見道已別

起九無間九解脫. 斷非想地九品煩惱. 成

此麟角喩人. 不滿百劫練. 及從聲聞決1釋

位中未定生時. 此等已去作□支者皆爲衆

出. 雖不待師而自悟道名獨覺人. 許有

多出故名部行. 更有一解如第十記. 通

定不定姓. 若百劫練根得□支者卽唯定

性. 餘義准前

問何以得知. 身見有二見道斷一答准

四卷楞伽經第二云. 身見有二種. 謂俱生及

妄想. 乃至云. 及先二身見妄想斷故疑法不

生. 准此經文. 旣云及先二身見妄想斷故

疑法不生. 卽分明說身見有二. 初果唯斷

妄想身見不斷俱生. 不煩廣釋

問有斷非想前六品惑已. 然後方斷欲

界後三耶答有如超中二果人取第四果

者. 卽其事也又如斯陀含人住自果者.

已斷欲界六品惑已方□心取緣覺果者.

不可漸斷所餘未斷取緣覺果. 以緣覺果

三十四心成菩提故. 又與次第四果無別.

設今得二果已. 不更兼前合爲三十四心.

三十四心但據從凡卽作者說. 此第二果但

於此後. 起九無間九解脫道斷所餘惑. 卽

於界中後三品惑. 及無所有處已下煩惱以

世道伏起六無間解脫. 斷非想非非想

等前六品已. 方斷下欲先所伏者. 不同見

中	欄

道. 一品道故或前諸地所伏之者. 與非想

地上上品惑一時頓斷. 先已伏故. 但前說超

第四果人. 是斷無色前六品已. 方斷下地後

諸品者. 未見正文二說任取問准小乘

說. 三十四心得成菩提. 大乘云何答准大

乘說有五十四心. 兩種十六心幷九無間九

解脫道. 成五十心. 三心見道中唯有二心.

但分惑障爲上下斷. 不斷智障故幷眞

見二. 無間一解脫一或五十二. 除三心

見道中上下二心. 以二乘人不作非安立

觀故問趣聲聞果見諦第十六心卽建立

果. 何故趣緣覺而不立耶答以不住道

故. 期心別故問准大談小不見眞見. 以

粗故但知相見. 何故修道之中卽見眞無

間解脫答彼自將作眞無間解脫. 大乘

談彼但見前加行問大談小乘有眞相

見道. 何不說小有眞相修道答見道之

前加行廣故. 長時學觀故. 初入觀故. 以初

得故. 所以重觀有相見道. 修道之中不作

長時廣多行相. 以其九地品別斷故. 又曾得

故. 故不重觀. 所以說有相修道問大

乘如何答旣有後得無漏之智重觀前如

有亦無失. 2位不決定須更重觀故不別

立問初果卽於相第十六方始建立果.

後三云何於解脫立答初得入見須重

觀諦. 第十六心事方究竟始得立果. 修道

後得不須重觀. 於解脫道事得究竟故得

立果問如聲聞人得無學已□趣緣覺.

後練根時入何觀道斷何等障答如極果

下	欄

人趣緣覺時. 但起九無間九解脫擬儀

無間解脫. 非眞無間等. 但緣事觀. 不入生

空觀. 以更無惑可斷可證. 但行解心作無

間解脫道. 數數思惟令彼極果信等五根漸

漸明利. 更不斷惑而卽得果二云. 設入

生空除其根障爲無間等道. 理亦無妨.

令智明利無惑可斷故問無學□趣斷

根障時. 別得無爲不答得與不得俱有

何失二俱有過. 若言得者云何言三乘

同坐解脫床耶答此義不同. 同得解脫

者同得惑不生解脫. 不說無爲亦同若言

不得者. 云何雜集論云斷下劣受得二無

爲答彼約永斷. 唯在大乘非二乘者. 以

不斷故. 但伏得定故. 約煩惱滅已解脫不

別. 如第十卷疏解十障中明問聲聞取

自果轉成利根. 爲事理觀耶答但作事

觀不作理觀. 以其練根無惑可斷故. 更不

得果故. 但爲事觀不別得無爲. 若大乘菩

薩練根. 入法空觀斷所知障故. 卽與彼別

問法觀是細生觀粗. 法觀必帶於生觀. 生

執是粗法執細. 斷法之時生必斷答設爾

何失若爾何故論第九. 三心見道之中. 第

二內遣諸法假智. 唯斷法執不斷生耶. 3耶

答據實斷法必能斷生. 以彼加行期心

別故. 亦不違理問以見望於修. 卽許見

道之中法觀斷法不斷人. 亦以修望於見.

修道之中斷人不斷法答思可知難二

障障見道. 入見之時前後斷. 二障障無學.

金剛之位二心斷答見道初智劣. 二障前後

經數: 一八三二

經名: 成唯識論了義燈卷第二本

頁數: 六八七

上	欄

斷. 金剛道力强. 二障俱時斷問定障是所

知障收. 許二乘人生空觀斷. 可不如是

答爾問所知障細生空粗. 卽許生空斷細

障. 亦應生空是粗法空細. 生空起時帶法

空有解不例. 且生執望法執. 法執是細.

若以生執望所知障. 所知障卽粗. 何以故.

以迷理是細迷事是粗故. 證生理斷我執

時. 兼能斷彼迷事定障. 然法觀細. 必帶

生觀. 生觀是粗. 不帶法觀此答意取迷

理俱者. 此釋不正. 定障旣與迷理煩惱俱

起. 亦隨煩惱俱迷於理耶. 准第六云. 貪嗔

見疑俱起之者. 亦迷於理同一緣故. 准知

定障亦應同彼. 俱起同迷是煩惱障攝. 斷

得擇滅. 別起定障是下劣受. 二乘伏而不斷.

所知障攝故. 故二乘人伏此定障. 得二定

時得非擇滅不得擇滅. 故不可難生空是

粗能斷細障. 令生觀起帶於法空

問分別我執粗故易斷. 初見道時卽能除滅.

大乘旣三心見道. 二乘有幾答以義准

之. 大乘爲斷二障各分二品. 別總斷之卽

立三心. 以第二心但斷下品分別法執. 若

二乘人但有二心. 唯斷我執分二品故

問二障分上下. 下品二心除. 兩障分細粗.

斷細亦分二答初道力猶劣. 下品二心除.

後道有勝能. 故合一心斷

問前俱生執因七緣八不言取簡. 間斷我見

卽言取蘊答七唯緣第八. 狹不須簡. 第

六通緣餘. 故取言簡問總緣蘊計. 蘊通

無漏. 云何但云緣五取蘊答約相分說

中	欄

云緣取蘊

取者. 准集論等. 卽四種取皆唯說貪. 云取

有四種. 謂欲取見取1或取我語取. 執取

諍根執取後有是取義故. 乃至云. 由貪著

欲繫縛2比染爲因. 諸在家者以爲諍根. 由

貪著諸見繫縛耽染爲因. 諸出家者以爲

諍根. 故取緣此四貪名取. 同唯識論愛增

名取唯識又云. 雖取支中攝諸煩惱. 而

愛潤勝說是愛增. 准此諸惑皆名爲取. 若

准瑜伽八十九說. 卽通一切有漏之法皆名

爲取. 故彼云. 當知此中若所取若能取若

所爲取如是一切總說名取. 問何所取. 答

欲見戒禁我語是所取. 何能取. 四種欲貪

是能取. 何所爲取. 爲得諸欲及爲受用故.

等. 准此諸文. 若取唯愛據增上說. 若據能

取有及有具通餘煩惱. 若相從者所取能

取及所爲取取境取體取因皆取. 各據一

義□不相違. 諸說不同准此應會. 今言取

蘊. 隨其所應取所生生於取所取能取

及所爲取皆得名取蘊

問何故法執通緣處界. 我但緣蘊答法執

通無爲得緣界處. 我緣有爲不得通界

處. 又我執多一常. 不緣於界處. 法執非一

常. 故通界處又解依影略說. 此解爲正

辨中邊論說蘊處界. 皆爲破我. 故知我

執通緣三科. 此緣蘊等據佛法談. 外道不

立蘊處界等

初見道時卽能除滅. 有四解. 一見修對. 見在

初. 二眞相對. 眞在初. 三四道對. 非勝進. 四

下	欄

無間解脫對. 在無間故言初見道

言世間沙門婆羅門等者. 等取刹帝利等

四姓. 又等幢摩(此云不共死)補□婆(典獄)○□羅(云嚴熾亦)

(屠)□戾車(云樂垢穢)達滑(□女家沽酒家)□恥羅(云斷獄官)

論若無實我云何得有憶識等事. 西明廣

引大婆沙第十一有八論者釋憶所作

今謂不然. 卽前所□兩三類計外道等問. 何

要別□顯有差別可作是說

□自義中由熏習力後方憶者. 異熟無記

自不能熏後應不憶. 答不要自熏後方能

憶. 何以故. 以善惡心雖能熏種. 不廢有

不能憶. 又佛圓鏡智豈由因中曾見能熏

後智起憶. 若要由熏佛不能憶. 以在因中

諸劣無漏一切有漏皆悉已捨不熏成種. 於

此已後用何能憶. 故知不由自類熏已後

方能憶. 但說由熏. 令彼增明後起現行卽

便能憶. 此異熟心由善惡心熏令彼憶

問三性相間由善惡熏異熟能憶. 多念異熟

後如何憶答設不能憶亦復何過. 非一切

心皆能憶故或從本有種生能憶. 又如

樞要西明法師如彼疏明要集云. 汎

論憶事卽有二種. 一者能憶心. 二所憶境.

若能憶心唯第六識. 與念相應故能憶之. 故

唯識二十論云. 與念相應意識能憶. 過去諸

識所受之境雖滅無體. 前念諸識領彼境界

熏成種子不失等也. 於所憶境卽有二義.

謂憶曾受境. 或憶曾能受心. 此心卽由自

證分力故今能憶等今謂此釋未能盡

理. 何者有異熟心不能熏種. 由誰爲因

經數: 一八三二

經名: 成唯識論了義燈卷第二本

頁數: 六八八

上	欄

後時能憶. 又宿住智所緣之境非皆曾受. 佛

果八識皆能憶前. 不唯第六故義不盡

今釋. 能憶有其二位. 一佛. 二餘. 餘有自在未

自在位. 未自在位有二. 一現. 二種. 現中有

四. 一自體分. 二想勢力. 三與念相應第六

意識. 四總聚心心所. 據自後念能憶前心

偏說自證. 據其分限所憶差別偏說想力.

約未自在但追過去. 偏說念俱分別意識.

盡理言之. 第六相應諸心心所此總能憶.

若種子者卽上能熏. 唯除異熟所熏成種

爲後憶因. 或第六識與念想俱相應心所

所熏成種. 生現能憶若得自在復有二

位. 謂定及散. 定據有漏無漏生空. 唯第六

識若依法空通第七識. 七隨六引與彼

同緣憶亦無失若在散位諸根旣許皆

得互用. 故應五識亦緣過去. 或雖互用但

緣現在若在佛果八識俱能. 但由因熏.

果無新種. 故論但云由熏習力得有憶識.

不說各各自熏能憶

釋作業受果. 大乘八識以辨有無. 前六具

二. 第七俱無. 無記故作業. 染汚故非受

果. 第八受果是異熟1異熟故. 不能作業.

無記性故. 犢子正量本經賢□密林山等五

部. 同說五識不能作業受果. 第六□能. 大

衆部等. 同說六識□能作業受果. 薩婆多

等五識受果而不作業. 第六俱能. (此釋傳聞未見正敎)

□數論計中. 問以觸爲風大. 風大成皮根.

皮根得觸而不得風. 若爾觸體是何答以

堅濕□飢等而造風大. 與風體別. 如勝論

中	欄

等問皮不得風. 風何根得答心平等根.

不必皮得

准上所說言數論者. 本卽應是劫比羅仙

造. 後諸門徒分成十八部. 雨外道者卽一部

主. 金七十論或雨衆中別人所造. 何以故. 准

天親菩薩傳說云. 佛滅後一千一百餘年有

外道. 頻□訶婆娑. 頻□訶是山名. 婆娑名

住. 以此外道住此山中因卽爲名. 有一龍

王名毘梨沙伽那. 住此山下大池之中善

僧□論. 此外道知欲就龍學. 龍變其身作

仙人狀住葉窟中. 外道就學. 成已心論欲

決是非. 到踰□國聲王論鼓心覓論議.

因金造論. 欲至2已期往住山所. 以誦□

力召夜叉女. 名曰稠林. 從其乞願. 令我

死後變身爲石永不毁壞. 神女許之. 在石

窟中捨命之後身變爲石. 因何此願. 其先

龍王欲破滅此數論師義. 從龍王乞3持我

身壞方使法滅. 龍王心謂. 身□能久. 因卽

許之. 故今變身爲石令久. 是以數論法流

至今. 後陳那菩薩破斥其義作於比量書

斯石上. 流汗出聲不能救得. 因此陳那所

造因明. 盛行四主聲振五天. 蓋爲於此

有云劫4此羅仙作金七十論. 留身爲石住

餘甘林似其誤也. 然傳云千一百年後此

外道出造七十論. 天親出時外道已滅. 卽說

天親亦千年後出. 此傳似誤. 何以故. 眞諦三

藏中邊疏序九百年出. 外道亦九百年前. 不

爾如何得釋彼論有云涅槃經云. 上古

有仙名□提首那. 彼仙造論名三彌叉. 此

下	欄

云觀察. 廣明二十五諦. 准此觀察卽是智

惠. 與數論名同. 數是智惠故. 卽是本論. 言

□提首那仙者. 音訛異耳. 卽迦異羅仙

論. 又三是別大等是總. 下合破二十四諦有

五段. 如疏所科. 一體相相例破. 二變時如

本破. 三體隨相失破. 四總別相例應非一

三破. 五各具三體破第五段中初牒計.

後破. 破復有五. 一總相應三破. 二三事不

殊破. 三一德能成破. 四體應非一破. 五多

種相違破. 如次配疏次第科文

論云旣有三相寧見爲一者. 大乘自宗能所

造色皆同一處. 應體相別. 云何見一. 又如

一境多生同變. 亦應見異. 云何見一答

不同5彼. 以非實故. 自體虛疏. 同業招故.

故似於一

問論云卽應一根得一切境以三德成故

者. 佛法五根俱四大造淨色爲體. 何不一

根得一切境答各自種生四大疏造. 不

同於彼皆三德成

□勝論計中疏云以德顯地者. 但爲色

香味觸所依. 以彼能依之德顯此地體. 若

闕少德卽不名地. 餘水火等准此應知

以其神我能爲覺樂苦等九法和合因緣.

旣和合已能起智相名我. 亦以彼和合等

相顯此神我. 意實義同問覺等九德不和

合因緣名意者. 豈彼意實. 不是彼意根. 若

是意根. 心起依之. 何得說言不和合因緣

耶解云意望九德疏故. 非能爲彼和合

因緣故名不和合因緣. 不是6合彼九德不

經數: 一八三二

經名: 成唯識論了義燈卷第二本

頁數: 六八九

上	欄

和

眼所取一依名色者. 一極微之色依地大等.

卽爲眼取故名爲色. 所餘准此. 以彼五根

卽是五大. 極微之色依根類大. 爲1眼取. 之

名一依名色

一微量唯二微果上者. 以彼父母二微合生

子微之上有此微量. 以爲根取最細之色.

不與父母合者. 以非根境故

合之與離. 但取初合名合. 初離名離. 已後

卽非

遠覺所待爲彼性者. 以能取心勢遠取之

名彼

和合句者. 令彼地等與德和合. 與彼我別.

我但令彼覺樂苦等九德和合

取. 謂先合後離據上下論. 行卽約在地等

問何不立眼等識耶. 答卽覺等是. 餘外道

計亦多准此

諸門分別中. 一多分別者. 四多五一. 以我及

意依一人說名之爲一. 若約多人卽多數

故. 空時方三一切共有. 更無多體名之

爲一

言香唯地有准因門說故唯無常者. 是彼

本論因果門中辨故

重性通常無常. 若爾如何唯現量耶. 唯父母

微是常非現故. 答論無文解. 義准云通

現比無妨又香唯無常. 如何通非現.

答香雖無常不廢但在子上. 故通非現

□計中言多實有者. 今更助解. 實句之中

軍林等假如論說. 破彼實有爲同喩故. 此

中	欄

等少假. 餘多實故

科文如疏今助一科總分爲二. 初破實

有. 2照彼實等非緣離識下. 破現量得. 依□

計中故作二科

論. 又彼所執地水火風應非有□實句義

攝身根所觸故等者. 要集云. 有說地水火風

父母極微非現量得. 子微已上是現量得. 下

破順世及勝論中云. 極微聚集足成根境

何用果爲. 故知爾也. 有釋實等五句是現量

境. 和合非現. 故下破云. 彼許實等現量所

得以理推徵尙非實有. 肉彼自許和合句

義非現量得. 而可實有. 由此證知. 父母極

微亦現量得有解云. 今謂二微所生子微

亦非現量得. 十句論說. 三微所生子方粗得

合. 下說粗色量德合. 爲3故乃色根得集

曰. 今謂有釋爲正. 謂彼宗中不云色根所

取方是現量境. 有現量境未必色根得. 乃至

云. 有說引破順世中. 多因極微合應非細

足成根境. 何用果爲. 由此證知. 子微已上

是色根境. 父母非者此破色根境. 未說現

量. 引非色根境證非現量得. 於理太疏

今詳此意. 云有說疏未悟至理. 何者彼十

句論云. 謂至實色等根等合時有了相生

名爲現量. 旣云根等合時有了相生名爲

現量. 明知子微已上方與根合. 故子微已上

名爲現量是彼宗計. 引下破順世等救. 云

由果多分合故成粗. 多因極微合應非細

足成根境. 意取多果合故成粗爲色根境.

故取此證子微已上是現量境. 於何理疏.

下	欄

妄說爲過. 若以有釋爲正. 五句現得彼此

極成. 說父母微是我現境准何文說. 十句

論中但說覺德爲現比故. 又云根等合時

有了相生名爲現量. 不說神我爲現量體.

復無文說父母極微我現量得. 若據總相

有釋不違. 若委細論有說爲好

論. 彼所執有至如實德等. 疏及樞要俱云法

自相相違因過. 以彼本量云我宗有性. 定

離實句有別自性許非無故如德業等.

此量不定. 實爲異喩許非無因於實轉故.

更有餘過. 思准可知. 今且與作法自相相

違云. 汝有性. 離實句外無別自性. 許非

無故. 猶如實句此量之中雖有他不定.

德業句等他許非無. 因於彼轉非自共許.

故非不定又就破他於他不定亦可爲

過. 故樞要判但是比量相違過攝. 若准疏

判云. 應離實等八句之外無別自性. 卽無

不定要集云准相違量云有性. 離實外

無別自性. 許非無故. 猶如實句者. 當比

量相違. 此意樞要自已判訖. 要集出過云旣

別用喩如何相違同前不定此說亦非. 何

者設別用喩亦是相違. 如因明論法自相相

違因外. 立聲常. 所作性故. 猶如虛空. 作相

違云. 聲是無常. 所作性故. 譬如甁等. 此因

用舊同喩改之. 今者此量因亦用舊但改同

喩. 與因明同. 云旣別用喩如何相違者. 是

妄出過. 不善因明也

論云. 若離實等至如畢竟無等. 樞要云. 是有

法自相相違過又云. 今擧無法爲喩亦成

經數: 一八三二

經名: 成唯識論了義燈卷第二本

頁數: 六九○

上	欄

決定相違. 卽如論說

言若離有法至有別無性. 樞要云. 第三第

四俱比量相違. 如疏文述. 要集云. 有說量

云. 汝第十句無法之外. 應別立性. 因云除

大有等六句之外有無二法互相違故. 如實

德業. 欲簡不定因云除大有等六句有

釋量云. 五種無句應別有性宗. 有無二中

隨一攝故. 如實德等又量汝說實等. 應

無別性. 有無二中隨一攝故. 如畢竟無. 要

集但擧二家不知得失准有釋前量有

不定過. 五種無句爲如實等三句外應別

有性. 爲如大有等三外不別有性要集

又云. 有說□云無性體非有. 無上不立無

性. 有法體非無. 何須別立有性. 彼若救言.

有法雖非無不自有故須有有. 亦應無法

不自無無法之外別立無. (此卽相望)集今解云. 有

法體非無. 有故有有性. 集法體非有. 無故

無無性. 或可. 反對云. 有無以相反. 無法無

無性. 有無以相對. 有法有有性. 此答□別.

如何破他. 故今論中但立量破. 非要須□

今謂設□亦能破他. 且如集解不能離

過. 何者若云無法體非有. 無故無無性. 亦

應有法體自有. 有故無自性. 有法體自有.

有故立有性. 無法體是無. 無故立無性. 反

對之中有. 無以相對. 有法立有性. 無有以

相違. 無法立無性. □不離過

論云. 勿此亦非實德業性者. 作有法自相相

違因破. 云非實德業性者. 意云. 非實德

等同異生. 以異實等故. 如德業. 德業異

中	欄

實不是同異性故

論云. 又緣實智下. 破能緣智. 疏有二解假

合生故. 初解緣多法. 後解智起假藉多緣.

不障能緣緣彼一多. 若依初解. 但破總緣

不破別緣. 後解通破. 所緣之境雖有一多.

能緣之智要藉多緣云假合生要集云.

今謂初師後解亦有不定. 緣實現智爲如

有和合智假合生故是緣實智. 爲如緣德

業同異智. 假合生故非緣實智今詳此

說妄出彼過. 何者若約總緣. 緣有和合卽

亦緣實. 卽在法中正是所破無不定過. 若

破別緣緣有和合. 雖假合生卽不緣實

亦無不定. 作兩解者前約境多智方得起

名假合生. 後約因多智方得生名假合生.

非避不定

疏云. 其眼識等. 雖緣色等亦假合生. 非緣

實等無不定過有云. 亦有自違. 緣色等

智應非色智. 假合生. 故如聲等智集云.

此亦非過. 謂內破外實德等攝四大色等.

故非自違蘊等所攝色等之法. 若外人作

此比量破者. 彼卽有違世間現量自敎等

過. 故不得立也今謂不爾. 設執緣於離

識蘊等亦同此破. 今此論意但破離識實

有諸法. 若外難云緣離識色等智應非現

量. 卽犯相符. 若但云緣色等智應. 非緣

色等現量智攝. 亦有一分相符及自違失.

若別作量卽非前量過

論云. 若法能生必非常故者. 問若許餘法爲

能生因. 違彼宗計. 執一因故. 無餘能生卽

下	欄

闕同喩其如何等能生無常答天是親

能生因. 餘是助緣故得爲喩若爾云何得

爲因耶. 因生緣生二種別故答准因明

法. 因不應分別. 如所作性. 此因及緣俱能

生故. 西明釋云. 唯一常因能生諸法. 更無

餘常能爲因生. 云一因論. 不障無常能生

諸法. 如勝論師許六句實. 不妨於中軍林

等假二解俱有違文之失. 執一因故. 下

轉計中云待欲或緣. 難云待欲或緣方能

生者違一因論若他許有餘緣能生及無常

因. 如何可得作斯難耶. 此中但是以彼世

間共許能生之法爲同喩又解本執自

在體是一常能生諸法. 不假餘法助方能

生名爲一因. 不障餘法亦能爲因. 今論主

難云. 體旣常遍應一切處時能生諸法. 遂轉

計云. 自在待餘或欲及緣方能生果. 論主

云. 若爾卽違本一常因猶能生果. 待欲緣

故違一因論

破順世中云. 若有方分應假非實. 若無

方分如心心所. 准彼本計. 唯有四大而亦

造心. 云如心心所闕無同喩. 外云淸妙四

大造心無□. 粗大造色故□. 二云雖唯造

色. 准理亦合有心心所. 如數論師. 三約

勝論有心心所說爲同喩

疏云. 此但應言如二極微量以三微果等

因非極微故. 此意以第三子微果量等於

因. 然是粗色不是極微

破小乘中初破色聚. 色聚中復三. 一障□

有對. 二境界有對. 三所緣有對言障□有